Első szereplése a válogatottban az 1979-es U20-as jégkorong-világbajnokság volt és a csapat a hatodik lett. Legközelebb már az 1981-es jégkorong-világbajnokságon lépett jégre és a csapatnak a kiesés ellen kellett játszania. A következő évben is meghívták a világbajnokságra és ekkor a válogatott katasztrofálisan szerepelt és kiesett a B csoportba. Képviselhette hazáját az 1984-es Kanada-kupán, ahol az elődöntőben kaptak ki a svédektől 9-2-re. Az 1985-ös jégkorong-világbajnokságon ismét játszott és a válogatott a negyedik lett. A következő évi világbajnokságon az amerikaiaknak ismét gyengén ment a játék így megint a kiesés ellen kellett küzdeniük. Az 1987-es jégkorong-világbajnokságon is a kiesés ellen küzdöttek. Az 1987-es Kanada-kupán is részt vett, de nem jutottak tovább a csoportkörből. Utoljára a válogatottban 1998–1999-ben szerepelt amikor a világbajnoksági kvalifikációs mérkőzéseken játszott.